## Rješenje o odobrenju prospekta o izdavanju 834.680 redovnih dionica na ime, serije E, privatnom ponudom, ukupne vrijednosti od 83.468.000, kuna, pojedinačne nominalne vrijednosti 100,00 kuna po dionic

### NN 111/2005 (21.9.2005.), Rješenje o odobrenju prospekta o izdavanju 834.680 redovnih dionica na ime, serije E, privatnom ponudom, ukupne vrijednosti od 83.468.000, kuna, pojedinačne nominalne vrijednosti 100,00 kuna po dionic

# KOMISIJA ZA VRIJEDNOSNE PAPIRE REPUBLIKE HRVATSKE

**2060**

Sukladno odredbama članka 12. stavak 1. točka 5.
i članka 22. stavka 2. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), temeljem
zahtjeva trgovačkog društva SLOBODNA DALMACIJA d.d. Split, Hrvatske mornarice
4, za odobrenje prospekta o izdavanju dionica privatnom ponudom, na sjednici
održanoj 13. rujna 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu SLOBODNA DALMACIJA d.d.
Split, Hrvatske mornarice 4, odobrava se prospekt o izdavanju 834.680 redovnih
dionica na ime, serije E, privatnom ponudom, ukupne vrijednosti od
83.468.000,00 kuna, pojedinačne nominalne vrijednosti 100,00 kuna po dionici.

2. Ovo rješenje objavit će se u »Narodnim
novinama«.

```
Obrazloženje
```

```

```

Trgovačko društvo SLOBODNA DALMACIJA d.d. Split,
Hrvatske mornarice 4, podnijelo je 31. kolovoza 2005. godine zahtjev za
odobrenje prospekta o izdavanju redovnih dionica privatnom ponudom, a 9. i 12.
rujna 2005. godine dopune toga zahtjeva, sukladno Zakonu o tržištu vrijednosnih
papira (»Narodne novine« br. 84/02, u daljnjem
tekstu: Zakon) i Pravilniku o sadržaju skraćenog prospekta i uvjetima izdavanja
vrijednosnih papira privatnim izdanjem (»Narodne novine«, broj 61/97, 65/97,
28/99, daljnjem tekstu: Pravilnik).

U provedenom postupku je utvrđeno da je
skupština društva,  8. kolovoza 2005. godine, donijela Odluku o povećanju
temeljnog kapitala uplatom u novcu izdavanjem novih dionica privatnom ponudom
uz isključenje prava prvenstva dioničara pri upisu novih dionica u cijelosti.

Sukladno navedenoj odluci skupštine društva,
temeljni kapital društva povećati će se za iznos od 83.468.000,00 kuna,
izdavanjem 834.680 redovnih dionice na ime, serije E, privatnom ponudom, uplatom
u novcu, na način kako je to predviđeno istom odlukom i prospektom o izdavanju
dionica.

Odlukom skupštine društva, postojećim
dioničarima isključeno je pravo prvenstva upisa novih dionica, a dionice
predmetnog izdanja ponudit će se na upis i uplatu društvu EUROPAPRESS HOLDING
d.o.o. Zagreb, Koranska 2, u roku od 30 dana od dana konačnosti rješenja
Komisije o odobrenju prospekta.

Predmetno izdanje dionica smatrat će se
uspješnim ukoliko u odobrenom roku za upis i uplatu dionica bude upisano i
uplaćeno 100% dionica izdanja.

Trgovačko društvo SLOBODNA DALMACIJA d.d. Split,
Hrvatske mornarice 4, uplatilo je administrativnu pristojbu i naknadu, sukladno
Pravilniku o vrsti i visini administrativnih pristojbi i naknada (»Narodne
novine« br. 115/02, 43/03).

Ocjenjujući utvrđeno činjenično stanje, Komisija
smatra da su ispunjeni uvjeti za odobrenje podnesenog prospekta o izdavanju
redovnih dionica društva SLOBODNA DALMACIJA d.d. Split, Hrvatske mornarice 4,
privatnom ponudom te je riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog rješenja.

Klasa: UP/I-450-08/05-02/129

Urbroj: 567-01/05-5

Zagreb, 13. rujna 2005.

Predsjednik Komisije

**Miljenko** **Fičor**, v. r.

Rješenje, NN 111/2005-2060